Gazastripens kamptunnelsystem

Gazastripens kamptunnelsystem, med kallenavnet Gaza Metro, er et nettverk av tunneler utviklet av palestinske væpnede grupper på Gazastripen.

Lengde og dimensjoneringer av tunnelsystemet er ikke kjent, idet ingen av de berørte parter ønsker å opplyse (Uamas) eller røpe hvor meget de vet (Israel). Tidligere statsminister av Den palestinske selvstyremyndighet, Ismail Haniyeh, mente i 2016 at tunnelnettverket var dobbelt så omfattende som  Củ Chi-tunnelnettverket bygd av FNL under Vietnamkrigen. I februar 2015 skrev Daniel Rubinstein at Israel var kjent med 100 km tunneler fra Gazakrigen i 2014, hvorav en tredel løp inn under israelsk territorium. Ynets Alex Fishman rapporterte set samme tallet i 017. Haaretz-reporter Yaniv Kubovich skrev i juni 2021 at Hamas bygde «hundrevis av kilometer tunneler» på Gazastripen etter at noen av dem var blitt skadet under Operation Guardian of the Walls.

Formål
Det opprinnelige formål fra 1980-årene med tunneler var smugling under grensen mellom Gazastripen og Egypt.

Ifølge israelske etterretningstjenester ble strategien med landangrep mot Israel via tunneler initiert av Mohammed Deif, sjef for den væpnede fløy av Hamas. Ifølge Hamas-talsmannen Abu Obaida var et av målene for byggingen av tunnelene å fange israelske soldater for å bytte dem ut med palestinske fanger som ble holdt av Israel.

Tunnelene skjuler våpenfabrikker, utstyr og operasjonssentraler samtidig som de lar palestinske væpnede grupper gjemme seg og bevege seg trygt for israelske angrep.

Historie
Byggingen av kamptunneler begynte på 2000-tallet under den andre intifadaen, før Israel trakk ut sine tropper og bosettere fra Gazastripen i 2005. Disse konstruksjonene skjøt fart etter valget av Hamas i Gaza i 2006 og blokaden ledet av Israel og Egypt fra 2007.

I 2006 infiltrerte en palestinsk kommando Israel gjennom en tunnel for å drepe to israelske soldater og kidnappe en tredje, Gilad Shalit, løslatt fem år senere i bytte mot 1027 palestinske fanger.

I 2014 startet den israelske hæren militæroperasjonen «Protective Edge», hvis uttalte mål var å ødelegge Hamas’ «angrepstunneler».

I 2021 hevdet Israel å ha ødelagt mer enn 100 kilometer med tunneler ved å bruke en ny type bombe som bryter opp bakken før den eksploderer lenger nede.

Tekniske aspekter
Tunnelene kan løpe opptil 30 eller 40 meter under jorden, tilgjengelige gjennom sjakter og innganger som finnes i urbane områder, med innganger under buskas, eller i private hjem, moskéer, under byggverker og offentlige bygninger, ofte i hjertet av Gaza by Men det er tunneler fra eller under mange steder av Gazastripen, som for eksempel Khan Yunis, Jabalia og flyktningleiren al-Shati. Dette vanskeliggjør deres oppdagelse ved de forskjellige fototeknikker fra stor høye eller droner. 

I 2020 kunngjorde den israelske hæren at den hadde oppdaget en tunnel under bygging på 70 meters dybde.

Rakettbatterier er skjult noen meter under overflaten og kan oppdages ved hjelp av et system av sensorer.

Tunnelene er generelt smale, mens andre er brede nok til å la kjøretøy benytte dem. Noen av dem er utstyrt med strøm og har et kommunikasjonssystem uavhengig av Gazas generelle strømnett.

Den israelske hæren anslår (2021) at nettverket av tunneler til å være flere hundre kilometer langt. Hamas hevder å ha boret mer enn 500 kilometer med underjordiske ganger.

Litteratur

Referanser

Gazastripen
Hamas
Israel–Palestina-konflikten